નિયામી સાથેની દોસ્તીને કારણે રૉકીનો એ ગુંડાઓ સાથે પનારો પડે છે. રૉકી સામે ટકવું અઘરું છે, પણ સામા પક્ષે ગોવાનો સૌથી મોટો ડ્રગમાફિયા કેવિન (નિશિકાંત કામત) છે અને કેવિનના ગજવામાં ગોવાની પોલીસ છે. પોલીસ રૉકી વિશે બધી તપાસ કરીને કેવિનને વૉર્નિંગ આપે છે કે રૉકીની અડફેટમાં ચડવા જેવું નથી. અહીંથી રૉકીનો ભૂતકાળ શરૂ થાય છે. એક સમયે રૉકી પોતે ડૉન હતો, પણ ગર્લફ્રેન્ડ રુક્ષિદા (શ્રુતિ હાસન)એ તેની ગુંડાગીરીને કારણે જીવ ગુમાવતાં હવે તે શાંતિથી જિંદગી પૂરી કરવા માટે ગોવા આવી ગયો હતો. જોકે રૉકીની આ શાંતિને હણવાનું કામ કેવિન કરે છે અને રૉકી હૅન્ડસમ બધું ભૂલીને નિયામી માટે મેદાનમાં ઊતરે છે.